Cal fer reserva prèvia per correu electrònic a: Biblioteca Carles Fontserè ( [EMAIL] / 972 583 898) i/o Oficina Turisme de Banyoles ( [EMAIL] / 972 583 470).
L'estudi Taller Carles Fontserè, al municipi de Porqueres (Pla de l'Estany), guarda i mostra una part destacada del llegat d'un dels artistes més representatius del segle XX a Catalunya, Carles Fontserè i Carrió (Barcelona, 1916 - Porqueres, 2007).
Artista de dilatada trajectoria va conrear de forma notable diversos camps de les arts com la pintura, el dibuix, l'escriptura i l'escenografia i va destacar, de manera prominent, en els camps del cartellisme, la il·lustració i la fotografia.
La seva vida i obra van quedar marcades per l'esclat de la Guerra Civil Espanyola, moment en què s'inicia com a il·lustrador de cartells per al Comissariat de Propaganda de la Generalitat de Catalunya.
La desfeta republicana el portarà a l'exili a França on continuarà la seva carrera d'il·lustrador, dibuixant de còmics i escenògraf.
Més tard residirà a Mèxic i a Nova York on desenvoluparà la seva faceta de fotògraf.
Des de Nova York va treballar per Europa i el continent americà desenvolupant una intensa activitat professional.
Va col·laborar amb Salvador Dalí o Mario Moreno "Cantinflas" i va dirigir diverses publicacions en els àmbits de la moda i la publicitat mentre continuava conreant la pintura i la il·lustració.
En aquests anys comença una brillant carrera en el camp del fotoperiodisme publicant els seus treballs i reportatges en diverses capçaleres estatunidenques i espanyoles.
Finalment, l'any 1973, torna a Catalunya i fixa la seva residència a la finca de Can Tista i Montguix, al municipi de Porqueres, on organitza el seu taller i estudis artístics.
L'any 1994, Carles Fontserè i la seva companya Terry Broch faran donació a la Generalitat de Catalunya de la seva obra amb la voluntat de preservar, conservar i difondre el seu llegat.
L'Estudi Taller Carles Fontserè és el resultat de la darrera etapa de la vida de Fontserè, un artista polièdric i únic de la seva generació.
L'espai ofereix una mostra d'alguns dels quadres de l'artista, objectes personals, llibres i fotografies que permeten a qui el visita conèixer part de l'univers creatiu de Fontserè.
La visita ofereix un recorregut per la vida i l'obra de l'artista amb la voluntat d'acostar al públic la figura d'un dels artistes clau de la segona meitat del segle XX.
NOTA: aquest horari està en vigor i anul·la qualsevol altre horari publicat amb anterioritat en aquesta o en altres pàgines web, com també en fulletons i tríptics informatius.
Les instal·lacions no estan adaptades per a persones amb mobilitat reduïda.
La pàgina web de Monuments mostra l'activitat dels monuments i jaciments de la Generalitat de Catalunya que gestiona l'Agència Catalana del Patrimoni Cultural
Amb la renovació, la web incorpora el sistema de venda d'entrades en línia per internet
L'Agència Catalana del Patrimoni Cultural del Departament de Cultura de la Generalitat de Catalunya ha engegat aquest mes de juliol les activitats d'estiu als diversos monuments que gestiona a tot el país.
La programació inclou un ampli ventall d'activitats que contribueixen a difondre el ric patrimoni del país i que estan pensades per oferir als ciutadans un atractiu més per visitar el seu patrimoni i fer-ho de manera segura.
© Departament de Cultura 2018 Agència Catalana del Patrimoni Cultural